Ego Galterus permissione divina Corbiniacensis abbas notum facimus tam presentibus quam futuris, quod constituti in presentia nostra Hugo Chacevaiche et Petrus frater ejus, domicelli, vendiderunt et quittaverunt in perpetuum Deo et ecclesie beati Nazarii Eduensis quicquid juris habebant in Hosanna la Bolenne et filiis suis, scilicet Galtero et Renaudo et heredibus eorumdem. In cujus rei testimonium et munimen ad preces et instantiam nominatorum superius dicte ecclesie litteras presentes tradidimus sigilli nostri munimine roboratas. Actum anno gratie Mº CCº vicesimo sexto.